nb da da da da nb sv da da da da da da da da da da da da da en en
Saif til tops – Henriksen ud - Svanholm Cricketklub
Onsdag d. 14. marts 2018 kl. 13:32 af Henrik Pfaff
Dansk Cricket Forbund holdt repræsentantskabsmøde i lørdags i Odense. Vi skal nøjes med at kommentere de særlige Svanholm anliggender.
For første gang i mange år blev en svanholm-spiller udnævnt til ”årets spiller” og fik overrakt Thomas Provis-pokalen og en erindringspokal.
Dansk Cricket Forbunds afgående eliteleder Søren Henriksen overrækker Saif Ahmad vandrepokalen og en erindringspokal som årets spiller .
Det var Saif Ahmad, der på DCF’s statistik topper ranglisten med et gennemsnit på 59,73 i 12 halvleg og 657 point, heraf en not out. Han var 203 point foran den nærmeste Frederik Klokker og han har scoret årets største century – det berømmelige mod KB med 136, der i høj grad var medvirkende til vores DM
Han blev også årets mest værdifulde spiller (se DCF’s nyligt udsendte årsskrift side 44) , når man også tager hans kastning med i betragtning – her topper han listen foran KB’s tidligere testspiller fra Zimbabwe Keith Dabwenga.
Henriksen sagde under overrækkelsen, at Saif havde formået at ændre sig fra at være en 30 plus spiller til en, der nu kan dominere en hel halvleg og at valget havde været umådeligt let.
Henriksen måtte også selv lægge ryg til takketale. Efter over 10 års tjeneste i DCF, først som ungdomseliteleder, senere som eliteleder og næstformand takkede han af og blev hyldet og takket af formanden Umair Butt .
Amatørledernes løn. Henriksen får en vingave for sine 10 år i bestyrelsen
Henriksen for sidste gang i bestyrelsen sammen med fra venstre generalsekretær Alex Olsen. John Møller, KB, formand Umair Butt,. Albertslund, Carsten Pedersen, Skanderborg, der overtager Henriksens næstformandspost og hr. Henriksen himself. Til højre den mangeårige tidligere formand og nuværende mangeårige dirigent ved generalforsamlingerne Jørgen Holmen,
Bestyrelsen er nu for første gang i mands minde uden svanholm-ledere. Ingen skal kunne hævde, at vi ikke har prøvet at få nogen til at bide til bolle. I bestyrelsen er nu to KB-folk John Møller og nyvalgte Shargil Bashir. skam få den, der tænker ilde derom - nyvalgte Mikkel Grøn, AB, ny- og genvalgte Peer Jensen , Esbjerg (han har tidligere haft en periode), Carsten Pedersen, Skanderborg, der overtager næstformandsposten efter Henriksen samt formanden Umair Butt.
Generalsekretæren Alex Olsen – engang Glostrup – er også rimeligt ny.
Svanholm kunne under præmieoverrækkelsen inkassere præmier og diplomer for sine 4 mesterskaber, der jo ryddede bordet.
Svanholms udbytte vedr. 2017. – 4 diplomer og en erindringspokal